Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9583. Il-EUR-Lex hu l-aċċess fuq l-internet għal-liġi Ewropea. Dan l-avviż jikkonċerna l-impriżi li ġejjin: Cinven Capital Management (VII) Gerenal Partner Limited ("Cinven", ir-Renju Unit), ("Astorg", il-Lussemburg), u LGC Science Group Holdings Limited ("LGC", ir-Renju Unit). Cinven u Astorg jakkwistaw, fis-sens tal-Artikolu 3(1)(b) tar-Regolament dwar l-Għaqdiet, il-kontroll bi sħab ta' LGC kollha kemm hi. Il-konċentrazzjoni hija mwettqa permezz ta' xiri ta' ishma. Cinven hija negozju Ewropew ta' ekwità privata impenjata fil-provvista ta' ġestjoni tal-investiment u servizzi ta' konsulenza dwar l-investiment lil għadd ta' fondi tal-investiment, Astorg hija ditta Ewropea indipendenti ta' ekwità privata b'aktar minn EUR 8 biljun ta' assi ġestiti, u LGC hija impriża prinċipali ta' grupp ta' kumpaniji impenjati fil-provvista ta' għodda tal-kejl, skemi ta' ittestjar tal-profiċjenza, standards tal-assigurazzjoni tal-katina tal-provvista, reaġenti ġenomiċi u strumentalizzazzjoni u servizzi ta' riċerka u kejl. Il-kummenti jridu jaslu għand il-Kummissjoni sa mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Din in-notifika tikkonċerna l-impriżi li ġejjin: Bħalissa Iberian Sports Retail Group SL ('ISRG') (Spanja) huwa kkontrollat b'mod konġunt minn JD, Sonae, SGPS, S.A. u Balaiko Firaja Invest S.L. JD takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll esklużiv tal-ISRG kollu kemm hu. Il-konċentrazzjoni hija mwettqa permezz ta' kuntratt. JD: bejgħ bl-imnut ta' lbies u żraben sportivi; l-operat ta' ċentri tal-fitness fir-Renju Unit. L-azzjonist maġġoritarju ta' JD huwa l-Pentland Group, li huwa attiv fil-provvista bl-ingrossa ta' prodotti tad-ditta li jintużaw fil-beraħ lil bejjiegħa ta' dawn it-tip ta' prodotti. ISRG: bejgħ bl-imnut speċjalizzat ta' prodotti tal-isports fi Spanja u l-Portugall. Preċedentement ISRG kienet magħrufa bħala JD Sprinter Holdings 2010, S.L. Il-kummenti jridu jaslu għand il-Kummissjoni sa mhux aktar tard minn 10 ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew bil-posta. Jekk jogħġbok uża d-dettalji ta' kuntatt ta' hawn taħt: Indirizz postali: Din in-notifika tikkonċerna l-impriżi li ġejjin: EssilorLuxottica S.A. (EssilorLuxottica)(Franża u l-Italja), GrandVision N.V. (GrandVision)(in-Netherlands), li l-azzjonist maġġoritarju huwa HAL Optical Investments B.V. EssilorLuxottica takkwista, fit-tifsira tal-Artikolu 3(1)(b) tar-Regolament dwar l-Għaqdiet, il-kontroll uniku ta' GrandVision. Il-konċentrazzjoni hija mwettqa permezz ta' xiri ta' ishma. EssilorLuxottica: (i) kull fażi tal-iżvilupp tal-lenti (korrettiva) oftalmika, mid-disinn sal-manifattura għall-bejgħ bl-ingrossa, (ii) id-disinn, il-manifattura u d-distribuzzjoni tat-tagħmir ottiku, kif ukoll (iii) il-bejgħ bl-imnut ta' prodotti ottiċi, GrandVision: il-bejgħ bl-imnut ta' prodotti ottiċi. Il-kummenti jridu jaslu għand il-Kummissjoni sa mhux aktar tard minn 10 ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: (Kawża M.9569 — EssilorLuxottica/GrandVision Il-kummenti jistgħu jintbagħtu lill-Kummissjoni permezz tal-posta elettronika, permezz tal-fax jew bil-posta. Jekk jogħġbok uża d-dettalji ta' kuntatt ta' hawn taħt: Indirizz postali: Deskrizzjoni u raġunijiet Il-perċentwal ta' varjetajiet ta' għeneb aħmar fil-produzzjoni tal-"inbid aħmar tradizzjonali" żdied għal 85 %; qabel kien 50 %. Deskrizzjoni ġdida: Inbid aħmar tradizzjonali: L-inbid jinkiseb minn varjetajiet awtorizzati b'minimu ta' 85 % ta' varjetajiet ta' għeneb aħmar. Il-bqija hija ugwali għal tal-inbejjed ħomor bil-maċerazzjoni u l-fermentazzjoni jsiru f'temperatura ta' mhux aktar minn 28 °C, għal perjodu ta' bejn 10 ijiem u 15-il jum. Raġunijiet: Fiż-żona tal-vitikultura tagħna, l-inbid tradizzjonali ilu jiġi prodott billi jitħallat l-għeneb abjad u aħmar (Airén u Tempranillo) mindu ġiet stabbilita d-Denominazzjoni tal-Oriġini, peress li hija prattika tradizzjonali. Din il-prattika tagħti lil dan l-inbid karatteristiċi analitiċi speċifiċi li jiddistingwuh minn inbejjed oħra. Ix-xejriet attwali tas-suq jitolbu l-produzzjoni ta' nbejjed ħomor b'karattru varjetali aħmar aktar b'saħħtu. Għaldaqstant, fil-prattika, tnaqqsu progressivament il-perċentwali ta' għeneb abjad fil-produzzjoni ta' dawn l-inbejjed, iżda b'aġġustament tal-metodi ta' produzzjoni sabiex jinżammu d-differenzi analitiċi karatteristiċi tagħhom. Dan l-aġġustament jippermetti li l-produzzjoni tal-inbid tradizzjonali tagħna tevolvi skont ix-xejriet tas-suq, mingħajr ma jinbidel il-karattru speċifiku tiegħu bħala parti mill-firxa ta' nbejjed prodotti fiż-żona. Deskrizzjoni u raġunijiet Deskrizzjoni: Id-definizzjoni tal-eċċezzjonijiet għat-total massimu ta' diossidu tal-kubrit ġiet emendata. Dawn kienu indikati għall-inbid nofsu misjur, ħelu mezzan u ħelu, u aħna nitolbu li jiġu indikati wkoll għall-inbejjed b'aktar minn 5 g/l ta' zokkor residwu. Raġunijiet: Konformità mar-Regolament Delegat tal-Kummissjoni (UE) 2019/934. Ġie identifikat żball ta' abbozzar fl-Ispeċifikazzjoni tal-Prodott rigward il-kontenut massimu ta' diossidu tal-kubrit fl-inbejjed. Wara li tkun saret il-korrezzjoni fl-Ispeċifikazzjoni tal-Prodott, jeħtieġ ukoll li tkun riflessa fid-Dokument Uniku. Barra minn hekk, hemm korrezzjoni għall-qawwa alkoħolika totali massima (% skont il-volum) li, bi żball, minflokha ngħatat iċ-ċifra minima ta' alkoħol skont il-volum għal kull tip ta' nbid. Dan kien dovut għal żball fit-traskrizzjoni. DOP – Denominazzjoni ta' Oriġini Protetta Inbid spumanti ta' kwalità Isfar ċar bi sfumaturi ħodor jew ambra. Iffermentat fil-bettija, isfar lewn it-tiben b'toni dehbin jew ħodor. Maċerazzjoni karbonika, ta' lewn isfar ċar b'toni ħodor jew ambra. Ballut, isfar lewn it-tiben b'toni dehbin jew ħodor. "Crianza", lewn isfar b'toni ambra u sfumaturi lewn id-deheb. Aromi primarji nodfa u friski, u togħma ta' frott moderatament intensa. Immaturat f'bettija, aroma kumplessa b'noti sottili li jfakkruk fil-bettija. Maċerazzjoni karbonika, aromi primarji nodfa u friski, u togħma ta' frott moderatament intensa. Ballut, aroma kumplessa bi ħjiel ta' maturazzjoni fil-bettija. "Crianza", aromi moderatament intensi bi ħjiel ta' togħmiet li jvarjaw minn vanilja sa mixwija. Togħma Struttura bilanċjata, mhux qawwija, ħafifa u b'togħma ta' frott. Immaturat f'bettija tal-ballut, ħafif, ibbilanċjat u qawwi b'togħma dewwiema. Maċerazzjoni karbonika, struttura bbilanċjata mhux qawwija, ħafifa u b'togħma ta' frott. "Crianza", ħafif, ibbilanċjat u qawwi b'togħma li ddum għal żmien medju. Il-qawwa alkoħolika totali massima skont il-volum trid tkun fil-limiti legali stabbiliti fil-leġiżlazzjoni rilevanti tal-UE. Il-kontenut ta' diossidu tal-kubrit irid ikun inqas minn 240 mg/l fl-inbejjed b'kontenut residwu ta' zokkor ta' 5 g/l jew ogħla, espress bħala glukożju + fruttożju. Lewn roża bi sfumaturi ħomor u vjola. Aroma moderatament intensa, nadifa, friska u b'togħma ta' frott b'noti ta' frott aħmar. Togħma Qawwi fuq il-palat bi ħjiel ta' frott aħmar u aċidità minn medja sa għolja. Il-qawwa alkoħolika totali massima skont il-volum trid tkun fil-limiti legali stabbiliti fil-leġiżlazzjoni rilevanti tal-UE. Il-kontenut ta' diossidu tal-kubrit irid ikun inqas minn 240 mg/l fl-inbejjed b'kontenut residwu ta' zokkor ta' 5 g/l jew ogħla, espress bħala glukożju + fruttożju. INBID AĦMAR, AĦMAR IMMATURAT FIL-BETTIJA, AĦMAR B'MAĊERAZZJONI KARBONIKA, AĦMAR TAL-BALLUT Aħmar/vjola lewn iċ-ċirasa, nadif, qawwi, b'fond tajjeb. Immaturat fil-bettija: lewn iċ-ċirasa b'toni tal-granata, nadif, qawwi, b'fond tajjeb. B'maċerazzjoni karbonika: lewn iċ-ċirasa b'toni vjola, nadif, b'fond tajjeb. Tal-ballut: lewn iċ-ċirasa b'toni tal-granata jew vjola u b'fond tajjeb. Aromi intensi ta' frott aħmar misjur, tipiku tal-varjetajiet li minnhom jiġi prodott. Immaturat fil-bettija: aromi nodfa ta' intensità medja ta' frott aħmar u aromi ħfief tal-bettija. B'maċerazzjoni karbonika: nadif, aromi ta' frott ta' intensità medja sa għolja. Ballut, aroma kumplessa bi ħjiel ta' maturazzjoni fil-bettija. Togħma Mimli, niexef, bilanċ tajjeb ta' tannini, aċidità medja sa għolja u togħma pjaċevoli li jħalli wara. Immaturat fil-bettija: aromi nodfa ta' intensità medja ta' frott aħmar u aromi ħfief tal-bettija. B'maċerazzjoni karbonika: togħma intensa, ta' frott u bbilanċjata. Tal-ballut: ħafif, ibbilanċjat u qawwi b'togħma dewwiema. Il-qawwa alkoħolika totali massima skont il-volum trid tkun fil-limiti legali stabbiliti fil-leġiżlazzjoni rilevanti tal-UE. Il-kontenut ta' diossidu tal-kubrit irid ikun inqas minn 180 mg/l fl-inbejjed b'kontenut residwu ta' zokkor ta' 5 g/l jew ogħla, espress bħala glukożju + fruttożju. Nadif, lewn vjola/granata fl-aħmar. Inbejjed qawwijin, b'togħma ta' frott b'aromi primarji u intensità aromatika medja. Togħma Tannini moderati, kontenut ta' alkoħol ibbilanċjat/aċidità b'togħma dewwiema. Il-qawwa alkoħolika totali massima skont il-volum trid tkun fil-limiti legali stabbiliti fil-leġiżlazzjoni rilevanti tal-UE. Il-kontenut ta' diossidu tal-kubrit irid ikun inqas minn 180 mg/l fl-inbejjed b'kontenut residwu ta' zokkor ta' 5 g/l jew ogħla, espress bħala glukożju + fruttożju. Pallidu jew dehbi u b'toni qawwijin. Bżieżaq fini u persistenti. Aromi nodfa u ta' frott ta' intensità moderata. Togħma Qawwija u bbilanċjata. Il-qawwa alkoħolika totali massima skont il-volum trid tkun fil-limiti legali stabbiliti fil-leġiżlazzjoni rilevanti tal-UE. Meta l-parametri ma jiġux definiti, għandhom jiġu segwiti r-regolamenti applikabbli. Kwalunkwe karatteristika analitika li ma tidhirx fit-tabella ta' hawn taħt konformi mal-limiti stipulati fil-leġiżlazzjoni nazzjonali u tal-UE. "Crianza": aħmar lewn iċ-ċirasa intens b'toni vjola. "Reserva": lewn aħmar-granata b'toni tal-okra, ċar u fluwidu b'fond medju sa għoli. "Gran Reserva": aħmar lejn ir-rubini b'toni matti ta' brikk u b'fond medju sa għoli. "Crianza": aroma nadifa, qawwija, intensa u ta' frott misjur bl-aromi distintivi ta' maturazzjoni fil-bettija. "Reserva": Aroma intensa ta' frott misjur u ħwawar, u aromi karatteristiċi ta' maturazzjoni fil-flixkun. "Gran Reserva": intens, kumpless u mħawwar, immaturat sewwa fil-flixkun. Togħma "Crianza": togħma intensa, pjaċevoli fuq il-palat, bi ħjiel ta' frott misjur, bilanċ tajjeb ta' tannini u togħma li ddum għal żmien medju. "Reserva": Aroma intensa ta' frott misjur u ħwawar, u aromi karatteristiċi ta' maturazzjoni fil-flixkun. "Gran Reserva": mimli, bellusi, ħafif u armonjuż, b'togħma dewwiema. Il-qawwa alkoħolika totali massima skont il-volum trid tkun fil-limiti legali stabbiliti fil-leġiżlazzjoni rilevanti tal-UE. Il-kontenut ta' diossidu tal-kubrit irid ikun inqas minn 180 mg/l fl-inbejjed b'kontenut residwu ta' zokkor ta' 5 g/l jew ogħla, espress bħala glukożju + fruttożju. It-temperatura tal-fermentazzjoni fl-inbejjed bojod trid tiġi mmonitorjata u ma għandhiex taqbeż it-18 °C. Jekk il-maċerazzjoni ssir bil-qxur tal-għeneb, din trid issir fuq perjodu ta' bejn jum u sitt ijiem u t-temperatura tal-fermentazzjoni tista' tilħaq sa 25 °C. Il-perjodu ta' maċerazzjoni għall-inbejjed rosé huwa ta' bejn 12 u 48 siegħa u t-temperatura tal-fermentazzjoni trid tkun ta' inqas minn 25 °C. Il-metodu ta' ssetiljar tal-most statiku huwa meħtieġ flimkien ma' fermentazzjoni bil-mod għal mill-inqas 5 ijiem, f'temperatura kkontrollata ta' inqas minn 18 °C. Għall-inbejjed ħomor, il-most jiġi immaċerat bil-qxur għal perjodu ta' mill-inqas 48 siegħa, f'temperatura kkontrollata ta' inqas minn 28 °C. Il-most jiġi devattat u ppressat, il-fermentazzjoni tkompli mingħajr il-qxur f'temperatura kkontrollata, li ma għandhiex taqbeż il-25 °C. Varjetajiet ta' għeneb abjad 8 000 kilogramma ta' għeneb għal kull ettaru Varjetajiet ta' għeneb abjad 56 ettolitru għal kull ettaru Varjetajiet ta' għeneb aħmar 7 500 kilogramma ta' għeneb għal kull ettaru Varjetajiet ta' għeneb aħmar 52,50 ettolitru għal kull ettaru Varjetajiet ta' għeneb abjad ta' dwieli fit-tielet sena tat-tilqim 3 750 kilogramma ta' għeneb għal kull ettaru Varjetajiet ta' għeneb abjad ta' dwieli fit-tielet sena tat-tilqim 26,25 ettolitru għal kull ettaru Varjetajiet ta' għeneb aħmar ta' dwieli fit-tielet sena tat-tilqim 3 000 kilogramma ta' għeneb għal kull ettaru Varjetajiet ta' għeneb aħmar ta' dwieli fit-tielet sena tat-tilqim 21 ettolitru għal kull ettaru Iż-żona tinsab fin-Nofsinhar tal-provinċja ta' Ciudad Real, fil-muniċipalitajiet li ġejjin: Il-klima kontinentali xotta taż-żona ta' produzzjoni u l-prevalenza tal-ħamrija kalkarja twassal għal dwieli bi stress idriku. Konsegwentement, dawn jipproduċu inqas għeneb, iżda li jkun misjur sewwa. Il-ħamrija kalkarja (b'livelli għoljin ta' pH ta' bejn 7,5 u 8,5) toffri reżistenza baxxa għall-penetrazzjoni tal-għeruq, tirrifletti d-dawl tax-xemx u taħżen is-sħana mix-xemx għal bil-lejl. Dawn huma kundizzjonijiet tajbin għall-produzzjoni ta' nbejjed ħomor strutturati sewwa, kumplessi u eleganti. Lejn tmiem is-sajf, it-temperaturi għoljin jibdew niżlin, u dan jiffavorixxi maturazzjoni finali aktar bil-mod, li ssaħħaħ l-iżvilupp tal-komposti polifenoliċi u tippreserva l-aromi. Qafas ġuridiku: Fil-leġiżlazzjoni nazzjonali Tip ta' rekwiżit ulterjuri: Dispożizzjonijiet addizzjonali relatati mat-tikkettar Deskrizzjoni tar-rekwiżit: L-inbejjed spumanti ta' kwalità tad-DOP "Valdepeñas" jistgħu jużaw it-termini "Premium" u "Reserva" fuq it-tikketti tagħhom.
Extracted from C_005_2020.html